Laus störf : Landvörður og þjónustufulltrúi á suðursvæði Hjá Vatnajökulsþjóðgarði starfar samheldinn hópur starfsmanna með fjölbreytta reynslu , sem sinnir margvíslegum verkefnum tengdum náttúruvernd og þjónustu við gesti þjóðgarðsins . Að staðaldri eru tæplega 30 manns við starf hjá þjóðgarðinum en yfir sumartímann fer starfsmannafjöldi yfir 100 . Meginstarfsstöðvar eru í Ásbyrgi , Mývatnssveit , Skriðuklaustri / Fellabæ , Höfn í Hornafirði , Skaftafelli og Kirkjubæjarklaustri auk miðlægrar skrifstofu á Urriðaholti í Garðabæ . Krafturinn á bak við þjóðgarðinn liggur ekki einungis í einstakri náttúru , heldur einnig í kröftugu og ánægðu starfsfólki . Laus störf í boði Landvörður á suðursvæði Staða landvarðar í Skaftafelli og á Breiðamerkursandi er laus til umsóknar . Um er að ræða krefjandi , fjölbreytt og skemmtilegt starf sem heyrir undir þjóðgarðsvörð á suðursvæði . Um tímabundna stöðu er að ræða með möguleika á framlengingu . Æskilegt er að viðkomandi geti hafið störf um miðjan janúar . Við leitum að þjónustulunduðum starfsmanni með góða umhverfisvitund til starfa í gestastofu okkar í Skaftafelli . Um tímabundið starf er að ræða með möguleika á framlengingu . Æskilegt er að viðkomandi geti hafið störf um miðjan janúar . Starfið heyrir undir þjóðgarðsvörð á suðursvæði .